Case ID: 1234185
Sentence 16: Kredit müqaviləsinin şərtlərinə görə Bank tərəfindən borcalan Cavabdeh 300 manat məbləğində kredit limiti ayrılmış, cavabdeh alınmış kreditin əsas məbləği və ondan istifadə edilməsinə görə hesablanmış faizləri müəyyən edilmiş məbləğ və müddətlərdə qaytarmağı, bu şərtləri pozduqda gecikdirilmiş hər gün üçün hesablanmış cərimə məbləğini, habelə öhdəlikləri lazımınca yerinə yetirmədikdə kreditin geri qaytarılması ilə bağlı iddiaçının çəkdiyi bütün xərclərin (zərərin, məsrəflərin və s) əvəzini ödəməyi öhdəsinə götürmüşdür; xx.xx.2020-ci il tarixli maliyyə arayışına əsasən Cavabdeh xx.xx.2015-ci il tarixli bank hesabı, debet kartı, kredit kartı və zaminlik haqqında qarışıq müqaviləsi üzrə Banka ödənilməmiş 204,02 manat əsas, 8,02 manat faiz, 43,2 manat cərimə, 0,5 manat xərclər və komissiya borcu, 1,5 manat müqavilə üzrə öhdəliklərini pozduqlarına dair cavabdehə bildirişlərin (pretenziyaların) göndərilməsi üzrə poçt xərcləri, cəmi 257,24 manat borcu yaranmışdır; “X1 Azərbaycan” QSC-nin Cavabdeh ünvanladığı xx.xx.2020-ci il tarixli bildirişin surətinə əsasən Cavabdeh xx.xx.2015-ci il tarixli bank hesabı, debet kartı, kredit kartı və zaminlik haqqında qarışıq müqaviləsi üzrə yaranmış borc barədə məlumat verilməklə, 5 gün ərzində həmin borc məbləğinin məhkəmədən kənar qaydada ödənilməsi tələb edilmiş, Əks təqdirdə borcun ödənilməsi tələbi ilə məhkəməyə müraciət ediləcəyi barədə ona məlumat verilmişdir.